**Zápisnica z mimoriadneho zasadnutia Obecného zastupiteľstva konaného 14.12.2015 na Obecnom úrade v Kordíkoch .**

Prítomní poslanci : Ing. Petra Polončíková, RNDr. Jaroslava Bobáková, Ján Donoval, Ing. Pavol Drábik, Mgr. Juraj Kundrata

Overovatelia zápisnice : Mgr. Juraj Kundrata a Ing. Pavol Drábik

Zapisovateľka : Iveta Tučeková

Občania: vid prezenčná listina

Program : **1.** **Otvorenie**

**2. Určenie overovateľov zápisnice + určenie zapisovateľa**

**3. Schválenie návrhu rozpočtu pre roky 2016-2018**

**4. Schválenie VZN o miestnych daniach a poplatkoch**

**5. Schválenie VZN – individuálna výstavba v obci Kordíky**

**6. Úprava rozpočtu – rozpočtové opatrenie č. 3 2015**

**7. Rôzne**

**8. Záver**

**1.** **Starosta obce privítal** prítomných poslancov a občanov a oboznámil ich s programom zasadnutia.

**2.** Za **zapisovateľku** bola určená Iveta Tučeková a za **overovateľov** Mgr. Juraj Kundrata a Ing. Pavol Drábik .

Poslanci s predložením jednohlasne súhlasia.

**3.** **Pracovníčka obecného úradu Iveta Tučeková** predložila návrh rozpočtu obce Kordíky pre roky 2016-2018. Poslanci obecného zastupiteľstva mali tento návrh k dispozícii na pripomienkovanie a na úradnej tabuli obce Kordíky visel od 30.11.2015. Po prerokovaní a upravení niektorých položiek poslanci obecného zastupiteľstva tento návrh schválili.

Poslanci s návrhom jednohlasne súhlasili.

**4.** **Starosta obce predložil poslancom obecného zastupiteľstva Návrh VZN o miestnych daniach a miestnych poplatkoch za komunálne odpady a drobné stavebné odpady,** kde boli navrhnuté nové sadzby miestnych poplatkov a miestnych daní. Po pripomienkovaní a prerokovaní sa niektoré sadzby upravili. Pri prerokovaní sadzieb sa zistilo, že v návrhu VZN sa stala administratívna chyba, kde pri sadzbe dane za rodinný dom bola uvedená hodnota 0,6%. Táto sadzba dane za rodinný dom mala byť uvedená vo výške 0,06%. Sadzby daní a poplatkov sa po prerokovaní upravili v niektorých položkách(viď tabuľka nižšie). Najväčšiu úpravu sadzby dane schválili poslanci pri stavebných pozemkoch. Z toho dôvodu, aby stavebníci boli motivovaní k čo najskoršiemu možnému termínu kolaudácií a aby neboli po dedine dlho rozostavané a nedokončené rodinné domy. Návrh VZN bol zverejnený na úradnej tabuli od 30.11.2015. Pri zvažovaní jednotlivých sadzieb sa poslanci obecného zastupiteľstva uzniesli na tom, že dokladovanie ubytovacieho poplatku vo výške 0,50 € za osobu a deň sa bude od roku 2016 predkladať kontrolovať mesačne. Čím predpokladáme lepší výber týchto polatkov.

**Sadzby dane boli zmenené následne pri :**

**Pozemky:                                                   Pôvodná hodnota                                      Upravená hodnota**

stavebné pozemky                                         0,75%                                                               1,25 %

**Stavby:                                                       Pôvodná hodnota                                       Upravená hodnota**

Poľnohospodár. objekty                              0,0663 %                                                         0,07 %

Rekreačné a záhrad. Chaty                        0,1991 %                                                         0,30 %

Garáže (samostatne stojace)                         0,1991 %                                                         0,22 %

Priemyselné stavby                                      0,0995 %                                                         0,30 %

Podnikateľské objekty                               0,6638 %                                                         0,80 %

**Daň za psa:                                                 Pôvodná suma                                            Upravená suma**

7,- €                                                                     8,- €

**Stavebný odpad:                                       Pôvodná suma                                       Upravená suma**

0,02 €/ liter                                                0,07 € / liter

Poslanci s upraveným návrhom jednohlasne súhlasili

**5. Starosta obce navrhol schváliť** **návrh VZN o usmernení činnosti stavebnej komisie** **obecného zastupiteľstva pre výstavbu a ekológiu s prílohou** „Vnútorné pravidlá (regulatívy) obce Kordíky pre individuálnu výstavbu.

Poslanci jednohlasne súhlasili.

**6. Starosta obce** požiadal pracovníčku obecného úradu Ivetu Tučekovú o predloženie návrhu zmeny rozpočtu v niektorých položkách. Pracovníčka obecného úradu Iveta Tučeková oboznámila poslancov obecného zastupiteľstva s jednotlivými zmenami, ktoré následne odôvodnila. Prítomní poslanci návrh zmeny rozpočtu prediskutovali a zvážili s rozpočtovým opatrením č. 3 v roku 2015 všetci poslanci jednohlasne súhlasili.

Poslanci jednohlasne súhlasili.

**7. V bode rôzne starosta obce Kordíky informoval** poslancov obecného zastupiteľstva obce Kordíky o **pripravovanej zmluve o s firmou ENVI-PAK** ako s odvozcom a spracovateľom separovaného odpadu pre obec Kordíky od 1.1.2016.

Poslanci berú na vedomie.

**V bode rôzne starosta obce Kordíky informoval** poslancov obecného zastupiteľstva obce Kordíky o rozpisu na odvoz komunálneho odpadu v roku 2016 firmou Pufeko. Odvoz komunálneho odpadu bude ako doteraz raz za tri týždne.

Poslanci berú na vedomie.

**V bode rôzne starosta obce Kordíky požiadal predsedu stavebnej komisie Ing. Pavla Drábika** o stanovisko stavebnej komisie k výstavbe rodinného domu na parcele 1026/32 stavebníka MUDr. Filipa Pekára. V danej lokalite na odporúčanie stavebnej komisii, je nutné odvedenie dažďových a povrchových vôd zo všetkých parciel centrálnou dažďovou kanalizáciou do najbližšieho recipientu (potoka).Územné rozhodnutie a stavebné povolenie môže byť vydané pri dodržaní odporúčaní stavebnej komisii vzhľadom na geologicky nestabilný charakter danej lokality. Obecné zastupiteľstvo súhlasí s výstavbou na danej parcele.

Poslanci súhlasili. Poslankyňa RNDr. Jaroslava Bobáková sa hlasovania zdržala.

**V bode rôzne starosta obce informoval** poslancov obecného zastupiteľstva obce Kordíky o žiadosti pána A. Václavíka o vydanie záväzného stanoviska s výstavbou rodinného domu na parcele 749 a 750 ,ktorý by svojim architektonickým vzhľadom zapadal do pôvodných tradičných stavieb. Predseda stavebnej komisie Ing. Pavol Drábik tlmočil poslancom obecného zastupiteľstva názor stavebnej komisii a priamo na obecnom zastupiteľstve sa s poslancami uzhodli na tom, že na danej parcele už v minulosti rodinný dom stál, preto je možné počítať s výstavbou nového rodinného domu na tejto parcele. Pred samotnou výstavbou rodinného domu však bude nutné dôkladne prerokovať územné rozhodnutie o umiestnení stavby, nakoľko sa jedná o parcelu medzi dvomi cestami, aby nevznikol do budúcna problém pri zimnej údržbe ciest.

Poslanci jednohlasne súhlasili.

**V bode rôzne starosta obce informoval** poslancov obecného zastupiteľstva o zálohovej platbe bioenergie na rok 2016 vo výške 750,- Eur mesačne.

Poslanci berú na vedomie.

**V bode rôzne starosta obce oznámil** poslancom obecného zastupiteľstva, že navrhuje od 1.1.2016 kontrolu plnenia uznesení z predchádzajúceho zasadnutia obecného zastupiteľstva. Kontrolu uznesení kontroluje aj hlavná kontrolórka obce. Do zápisníc sa bude písať termín do kedy je danú úlohu potrebné vyriešiť a kto ju má doriešiť.

Poslanci súhlasili.

**V bode rôzne navrhla hlavná kontrolórka obce** poslancom obecného zastupiteľstvaurčenie termínov interných záležitostí. Navrhla určenie interného termínu pre doručenie zápisnice poslancom obecného zastupiteľstva a hlavnej kontrolórke obce na kontrolu pred zverejnením. Zápisnicu napíše zapisovateľka do 5-7 dní od uskutočnenia obecného zastupiteľstva, následne sa zápisnica doručí poslancom a hlavnej kontrolórke obce, ktorí budú mať 2 dni na skontrolovanie a prípadné doplnenie. Na 10-ty deň sa zápisnica aj spolu s uzneseniami zverejní na úradnej tabuli pri Obecnom úrade, aj na webovej stránke obce Kordíky. Rovnako aj termíny predkladania návrhov všeobecne záväzných nariadení podľa predloženého dokumentu, ktorý tvorí súčasť zápisnice.

Poslanci jednohlasne súhlasili.

**7.** Starosta obce poďakoval prítomným poslancom obecného zastupiteľstva a ukončil obecné zastupiteľstvo.

**V Kordíkoch 14.12.2015**

Zapisovateľka zápisnice: Iveta Tučeková

Overovatelia zápisnice: Mgr. Juraj Kundrata

Ing. Pavol Drábik

**Ján Záchenský**

**starosta obce**